ET
C 112/2
Euroopa Liidu Teataja
27.3.2023
V (Teated)
KOHTUMENETLUSED
EUROOPA KOHUS Euroopa Kohtu (kümnes koda) 9. veebruari 2023. aasta otsus – Euroopa Komisjon versus Slovaki Vabariik (Kohtuasi C-342/21) (1) (Liikmesriigi kohustuste rikkumine – Keskkond – Direktiiv 2008/50/EÜ – Välisõhu kvaliteet – Artikli 13 lõige 1 ja XI lisa – Tahkete mikroosakeste (PM10) suhtes kohaldatavate piirtasemete süsteemne ja pidev ületamine Slovakkia teatavates piirkondades – Artikli 23 lõige 1 – XV lisa – Piirtasemete ületamise „võimalikult lühikeseks jääv“ ajavahemik – Asjakohased meetmed) (2023/C 112/02) Kohtumenetluse keel: slovaki Pooled Hageja: Euroopa Komisjon (esindajad: R. Lindenthal ja M. Noll-Ehlers)
Kostja: Slovaki Vabariik (esindaja: S. Ondrášiková)
Resolutsioon 1.
Slovaki Vabariik on rikkunud:
— kohustusi, mis lasuvad tal vastavalt Euroopa Parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta artikli 13 lõikele 1 koostoimes selle direktiivi XI lisaga, sest Slovaki Vabariik on alates 2005. aastast kuni 2019. aastani k.a süsteemselt ja pidevalt ületanud tahkete mikroosakeste (PM10) suhtes kohaldatavaid päevaseid piirtasemeid (v.a 2016. aastal) Banská Bystrica maakonna piirkonnas SKBB01 ja (v.a aastatel 2009, 2015 ja 2016) linnastus SKKO0.1, Košice, ning
— nimetatud piirkonnas ja linnastus ning Košice maakonna piirkonnas SKKO02 kohustusi, mis tulenevad Slovaki Vabariigile selle direktiivi artikli 23 lõike 1 teisest lõigust, koostoimes sama direktiivi XV lisaga, sest Slovaki Vabariik ei näinud oma õhukvaliteedi kavades ette asjakohaseid meetmeid, et saavutamata jätmise ajavahemik jääks võimalikult lühikeseks.
2.
Mõista kohtukulud välja Slovaki Vabariigilt.
(1)
ELT C 278, 12.7.2021.